OpenLLM-France/wikimedia huggingface dataset:
# Hermann Lotze

Rudolf Hermann Lotze (Bautzen, 21 de maig de 1817 − Berlín, 1 de juliol de 1881) va ser un filòsof i lògic alemany. També comptava amb un grau de metge i era molt versat en biologia. Els seus estudis en medicina van ser pioners en el camp de la psicologia científica. Lotze va néixer a Bautzen, Saxònia i va ser educat en el liceu de Zittau. Des d'hora, va desenvolupar un gran estima cap als autors clàssics, publicant una traducció d'Antígona (Sòfocles) en llatí.
Va assistir a la Universitat de Leipzig, on va estudiar filosofia i ciències naturals, encara que va ingressar oficialment com a estudiant de medicina quan tenia 17 anys. Els primers estudis de Lotze van estar centrats principalment en dos interessos diferents: el primer va ser científic, amb estudis matemàtics i físics sota la tutela de Ernst Heinrich Weber, Wilhelm Volkmann i Gustav Fechner, l'altre era el seu interès estètic i artístic que desenvolupament sota la cura de Christian Hermann Weisse. Va ser atret tant per la ciència com per l'idealisme de Johann Gottlieb Fichte, Friedrich Schelling i Georg Wilhelm Friedrich Hegel.

## Enllaços externs

* Rudolph Hermann Lotze, en la Stanford Encyclopedia of Philosophy.
* Carl von Prantl Biografía en Allgemeine Deutsche Biographie Vol. 19, pp. 288-290 (alemany)
* Rudolph Hermann Lotze en Biografías y vidas
# Mondamin

Mondamin és una població dels Estats Units a l'estat d'Iowa. Segons el cens del 2000 tenia 423 habitants.

## Demografia

Segons el cens del 2000, Mondamin tenia 423 habitants, 175 habitatges, i 120 famílies. La densitat de població era de 355 habitants/km².
Dels 175 habitatges en un 32,6% hi vivien nens de menys de 18 anys, en un 56% hi vivien parelles casades, en un 6,9% dones solteres, i en un 30,9% no eren unitats familiars. En el 26,3% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,92.
Per edats la població es repartia de la següent manera: un 26,2% tenia menys de 18 anys, un 6,1% entre 18 i 24, un 29,1% entre 25 i 44, un 22% de 45 a 60 i un 16,5% 65 anys o més.
L'edat mediana era de 37 anys. Per cada 100 dones de 18 o més anys hi havia 90,2 homes.
La renda mediana per habitatge era de 40.278 $ i la renda mediana per família de 41.406 $. Els homes tenien una renda mediana de 31.667 $ mentre que les dones 21.146 $. La renda per capita de la població era de 18.123 $. Entorn del 4,9% de les famílies i el 3,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mondamin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Mondamin». American Fact Finder. Oficina del Cens dels Estats Units, 12-01-2010.
# Modelisme

El modelisme és la tècnica i l'art de construir maquetes, ja sigui com afició o com a professió. Aquesta activitat artesanal implica la reproducció d'objectes, processos, sistemes o espais, siguin reals o imaginaris, i fins i tot a diferent escala, a partir de kits comercialitzats o bé de materials i components adquirits. En certs casos pot esdevenir una activitat esportiva, com ara l'aeromodelisme o l'automodelisme.

## Modelisme arquitectònic

Quan es refereix a edificis i monuments, l'escala és sovint 1:25.
El procés comença amb l'obtenció de plànols, i fotografies dels immobles. A partir d'aquí s'obté l'estructura. Les portes i finestres es fan de poliuretà, a partir de motlles de silicona. Acabada l'estructura, i gravades les pedres o peces que la formen, i fets els forats de les portes i finestres es col·loquen les cornises, balustrades, baranes, etc. En darrer terme es posa la coberta.
Després es donen dues capes d'emprimació. Finalment es pinta la maqueta.

## Modelisme naval

La reproducció de vaixells s'anomena modelisme naval. És una pràctica que ja es feia en temps antics. Exemples són: una rèplica de vaixell del 1.500 aC aproximadament d'origen egipci i un model fet d'or d'origen irlandès del segle I aC.
Les ferramentes necessàries per a exercir el modelisme naval des de les matèries primeres o amb peces ja donades són:
* Per a l'execució teòrica: una esquadra, un cartabó, un regle, estisores, un punxó, una fulla d'afaitar, pinces d'estendre roba rodones i un compàs.
* Per a l'execució pràctica: una taula de treball, un martell petit d'ebenista, unes alicates de punta plana, una serra de costella, un enformador de 10 cm, una raspa de gra mitjà, un cargol de banc i una navalla.

## Referències

* 1 2 Sáinz-Pardo, 1984, p. 5.
* ↑ Modelisme a diccionari.cat
* ↑ «Model Builder: What Is It? and How to Become One?» (en anglès).
* ↑ «How to become a model maker - CareerExplorer» (en anglès).
* ↑ «A Beginner’s Guide to Model Building - Part 1 of a 4 part series | Hobby and Toy Central» (en anglès).
* ↑ Modelisme a enciclopedia.cat
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.60. DL M-50.522-2002. ISBN 84-8332-391-5 [Consulta: 3 desembre 2014].
* ↑ Sáinz-Pardo, 1984, p. 6.
* ↑ Diario El PAÍS. Medios de transporte. Santillana, 1994, p. 130. ISBN 8486459591.
* ↑ Sáinz-Pardo, 1984, p. 12-13, 33.
* ↑ Sáinz-Pardo, 1984, p. 13.

## Bibliografia

* Sáinz-Pardo, Manuel. Iniciación al modelismo naval. Madrid: Altea, 1984. ISBN 84-372-1206-5.

## Vegeu també

* Modelisme espacial
* Maqueta
* Pintura de miniatures
* Catalunya en Miniatura, parc amb maquetes d'edificis, a Torrelles de Llobregat
* Railhome BCN, museu de modelisme ferroviari, a Igualada
* Teatrí
* Escala Z

## Enllaços externs

* Recull de pàgines maquetisme naval Arxivat 2004-03-11 a Wayback Machine.
* Catalunya en Miniatura, parc de maquetes d'edificis Arxivat 2004-02-14 a Wayback Machine.
* Railhome BCN, museu de modelisme ferroviari
* OcCre, fabricant de modelisme naval
* Modelisme.cat, reculls d'articles d'actualitat sobre modelisme en català Arxivat 2017-09-18 a Wayback Machine.
# Óscar Arpón Ochoa

Óscar Arpón Ochoa (Calahorra, La Rioja, 9 d'abril de 1975) és un exfutbolista espanyol que jugava com a centrecampista, i posteriorment entrenador.
Va disputar 141 partits a La Liga, amb cinc gols, durant set temporades, en les quals va representar sis clubs, entre ells el FC Barcelona. També va jugar 230 partits, amb 18 gols, a Segona Divisió, a la part final de la seva carrera, que va durar un total de 18 anys.

## Trajectòria esportiva

Amb 19 anys el 1994 va arribar al Barça B, la temporada següent jugà en el Reial Betis on va jugar 20 partits i va marcar un gol.
A l'any següent el 1996 també canvià d'aires i va marxar a Santander on va jugar dos anys (56 partits) i va marcar 3 gols.
A la temporada 98/99 va fitxar pel Mallorca on va estar un any i va jugar 13 partits, poc va durar a l'illa perquè la següent campanya (99/00) se’n va anar a Osasuna equip on va jugar dues temporades i va marcar un gol.
A la campanya 01/02 va fitxar pel Poli Ejido (equip que va aconseguir l'ascens a la categoria vencent a l'equip dels seus orígens el Calahorra anys enrere) jugà un any.
A la temporada 02/03 el Recreativo de Huelva es va fer amb els serveis del jugador riojà, en l'equip recreatiu va jugar 34 partits repartits en dues campanyes.
L'estiu de 2004 va fitxar pel Salamanca, precisament en aquest equip va ser en el qual més ha durat (tres campanyes), equip en el qual era un titular indiscutible.
En la campanya 07/08 el Nàstic de Tarragona es va fer amb el seu serveis.
A la temporada 2009/2010, Óscar Arpón va ser presentat com a nou jugador de la Unión Deportiva Logroñés. A principi de 2011, se li va comunicar que no es comptava amb els seus serveis, i per tant, deixà el club, tot i voler continuar com a tècnic.

## Referències

* ↑ Casado, Edu «Qué fue de… Óscar Arpón: de la Masia a recorrer España» (en castellà). 20 minutos, 15-06-2017 [Consulta: 12 agost 2019].
* ↑ Óscar Arpón nou jugador de la Unió Esportiva Logroñés
* ↑ Arpón: «Ningú pot posar en dubte la meva professionalitat»
* ↑ Arpón vol continuar lligat a la UDL

## Enllaços externs

* Arpón a BD Futbol
# Cercle Sportif Fola Esch

El Cercle Sportif Fola Esch és un club de futbol luxemburguès de la ciutat d'Esch-sur-Alzette.
Fundat el 1906 pel professor d'anglès Jean Roeder amb el nom de Football and Lawn Tennis Club Esch, fou el primer club del país. L'any 1907 adoptà els colors a ratlles vermelles i blanques. El 1910 absorbí el club FC Nerva esdevenint Cercle Sportif Fola Esch. L'any 1918 guanyà el seu primer campionat i el darrer. Sempre ha refusat fusionar-se amb els seus veïns del Jeunesse Esch.
L'any 2007 el club va ser comprat per l'empresari fill de gallecs, Gérard López

## Palmarès

* Lliga luxemburguesa de futbol:
    Campions (8): 1917-18, 1919-20, 1921-22, 1923-24, 1929-30, 2012-13, 2014-15, 2020-21
    Finalistes (7): 1916-17, 1918-19, 1920-21, 1928-29, 1948-49, 1953-54, 1954-55
* Copa luxemburguesa de futbol:
    Campions (3): 1922-23, 1923-24, 1954-55
    Finalistes (1): 1972-73

## Referències

* ↑ Ara. «L'empresari Gérard Lopez compra el Lilla i fitxa Marc Ingla com a nou director general», 26-01-2017. [Consulta: 1r maig 2022].
* ↑ «Luxemburg - List of Champions». RSSSF. [Consulta: 9 abril 2024].
* ↑ «Luxembourg - List of Cup Finals». RSSSF. [Consulta: 9 abril 2024].
# Richfield (Idaho)

Richfield és una població dels Estats Units a l'estat d'Idaho. Segons el cens del 2000 tenia 412 habitants.

## Demografia

Segons el cens del 2000, Richfield tenia 412 habitants, 159 habitatges, i 103 famílies. La densitat de població era de 244,7 habitants/km².
Dels 159 habitatges en un 32,7% hi vivien nens de menys de 18 anys, en un 56,6% hi vivien parelles casades, en un 5,7% dones solteres, i en un 34,6% no eren unitats familiars. En el 28,9% dels habitatges hi vivien persones soles el 17,0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,25.
Per edats la població es repartia de la següent manera: un 30,8% tenia menys de 18 anys, un 9,5% entre 18 i 24, un 26,0% entre 25 i 44, un 20,6% de 45 a 60 i un 13,1% 65 anys o més.
L'edat mediana era de 32 anys. Per cada 100 dones de 18 o més anys hi havia 100,7 homes.
La renda mediana per habitatge era de 28.846 $ i la renda mediana per família de 33.173 $. Els homes tenien una renda mediana de 29.028 $ mentre que les dones 20.833 $. La renda per capita de la població era de 12.759 $. Aproximadament l'11,0% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Richfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Richfield». American Fact Finder. Oficina del Cens dels Estats Units, 12-01-2010.
# Hondo (Texas)

Hondo és una població dels Estats Units a l'estat de Texas. Segons el cens del 2000 tenia 7.897 habitants.

## Demografia

Segons el cens del 2000, Hondo tenia 7.897 habitants, 2.207 habitatges, i 1.664 famílies. La densitat de població era de 317,9 habitants/km².
Dels 2.207 habitatges en un 39% hi vivien nens de menys de 18 anys, en un 56,1% hi vivien parelles casades, en un 14% dones solteres, i en un 24,6% no eren unitats familiars. En el 21,3% dels habitatges hi vivien persones soles el 10,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,91 i el nombre mitjà de persones que vivien en cada família era de 3,38.
Per edats la població es repartia de la següent manera: un 26% tenia menys de 18 anys, un 12% entre 18 i 24, un 33,1% entre 25 i 44, un 16,6% de 45 a 60 i un 12,3% 65 anys o més.
L'edat mediana era de 30 anys. Per cada 100 dones de 18 o més anys hi havia 145,5 homes.
La renda mediana per habitatge era de 27.917 $ i la renda mediana per família de 34.856 $. Els homes tenien una renda mediana de 21.639 $ mentre que les dones 17.868 $. La renda per capita de la població era de 12.635 $. Aproximadament el 18,9% de les famílies i el 22,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hondo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Hondo». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Xenungulats

Els xenungulats (Xenungulata) formen un ordre de mamífers extints de Sud-amèrica. El seu nom vol dir 'ungulats estranys'. Se n'han trobat restes fòssils al Brasil i l'Argentina. Eren uns dels mamífers més grans del seu temps i tenien un aspecte similar al dels tapirs.

## Referències

* ↑ Gelfo, J. N.; López, G. M.; Bond, M «A New Xenungulata (Mammalia) from the Paleocene of Patagonia, Argentina» (resum) (en anglès). Journal of Paleontology, 82, 2, 2008, pàg. 329-335.
# Raquel Rosique Navarro

Raquel Rosique Navarro (Alacant, 24 de gener de 1978) és una jugadora d'handbol valenciana que pertany al Club Handbol Elx. Formada en el planter del club va arribar a ser-ne capitana. Va debutar en el primer equip del Club Handbol Elx, anomenat Elche Mustang amb 16 anys. Ha jugat internacionalment en nombroses ocasions en les categories inferiors; el seu màxim assoliment és el subcampionat del món universitari aconseguit a València i un quart lloc en el mateix campionat a França. Ha format part del Club Handbol Elx 11 temporades en divisió d'honor i 5 temporades en primera divisió. Va ser nomenada millor esportista d'Elx, per l'Ajuntament d'Elx, el 2003, com ara Juan de la Cruz Ramos Cano o Isabel Fernández Gutiérrez, entre d'altres.

## Referències

* 1 2 «Rosique Navarro, Raquel | Cátedra Pedro Ibarra, Universidad Miguel Hernández de Elche». [Consulta: 31 agost 2022].
* ↑ «Raquel Rosique será la nueva presidenta de la Fundación del Deporte Ilicitano – Fundació de l'Esport Il·licità» (en castellà). [Consulta: 31 agost 2022].
* ↑ Lista de jugadoras convocadas para la concentración del Equipo Nacional Absoluto Femenino "B" del 28 de septiembre al 1 de octubre de 2003 Arxivat 2007-06-11 a Wayback Machine., Real Federación Española de Balonmano
* ↑ Hernández, Monserrate. «Raquel Rosique, primera presidenta de la Fundació del Deporte Ilicitano | Onda Cero Radio» (en castellà), 07-12-2020. [Consulta: 31 agost 2022].
* ↑ «Raquel Rosique (Elche Parque Empresarial): “Nos sentimos orgullosos de que se reconozca la calidad del Parque”» (en castellà), 03-04-2017. [Consulta: 31 agost 2022].
# Munis

Munis és el nom dels següents personatges:
* Munis al-Mudhàffar o Munis al-Khadim al-Mudhàffar (vers 844-933), general abbàssida en el regnat d'al-Múqtadir (908-932) i home fort del règim en la part final
* Munis al-Fahl, Munis al-Khazin o Munis al-Khadim al-Fahl, general abbàssida que va destacar en temps dels califes al-Mútadid (892-902), al-Muktafí (902-908) i al-Múqtadir (908-932).
Viccionari
# Mona Lisa accelerada

Mona Lisa accelerada (originalment Mona Lisa Overdrive), novel·la escrita per William Gibson el 1988, és la tercera part de la Trilogia de l'Sprawl (Neuromàntic, Comte Zero i Mona Lisa accelerada). Va rebre el Premi Aurora 1989.

## Argument

L'acció de la novel·la transcorre uns anys després de les històries explicades a Comte Zero. De la mateixa manera que en aquesta última, Gibson desenvolupa l'acció en tres trames paral·leles.
La primera d'elles és protagonitzada per Kumiko, una nena japonesa filla d'un cap de la Yakuza, la màfia japonesa que manipula gent i esdeveniments. Per temes de seguretat, la Kumiko és enviada a Anglaterra. Fins allà viatja acompanyada només d'una Intel·ligència Artificial què pren la forma hologràfica d'un noi, en Colin, que només pot veure la Kumiko. A Anglaterra viu a la casa d'un terratinent del seu pare i és custodiada per en Petal i per la Molly, una peculiar samurai de carrer que es caracteritza per la seva independència i les seves lents implantades als ulls. El personatge de Molly apareix al primer llibre de la Trilogia, Neuromàntic.
La segona història és la de la Mona Lisa, una jove prostituta què és contractada per una organització que valora molt la seva gran semblança amb l'Àngela Mitchell, actriu estrella del "simestim", una mena de cinema interactiu. L'Àngela Mitchell apareix a l'anterior llibre de la Trilogia, Comte Zero, quan era una nena.
L'última història es desenvolupa al voltant d'un grup de rodamons què viuen a una fàbrica abandonada construint estranyes màquines. Un personatge anomenat Kid Àfrica els porta un home en animació suspesa, connectat a un aparell de procedència desconeguda, perquè en tinguin cura d'ell. L'home és el Comte Zero, àlies de Bobby Newmark, que apareix al segon llibre de la Trilogia donant-li el títol.
A més de recuperar personatges com la Molly, l'Àngela Mitchell i el Comte Zero, l'autor també es retroba amb el Finlandès i Lady 3Jane Tessier-Ashpool, dos personatges recurrents i importants en tota la Trilogia de l'Sprawl.

## Referències

* ↑ ISBN 84-450-7388-5
* ↑ ISBN 0-553-28174-7
* ↑ http://www.locusmag.com/SFAwards/Db/Aurora1989.html
# Óscar Arizaga

Óscar Gilberto Arizaga (20 d'agost de 1957) és un exfutbolista peruà de la dècada de 1970.
Fou internacional i va formar part de l'equip peruà a la Copa del Món de 1982.
Pel que fa a clubs, destacà defensant els colors de Atlético Chalaco.

## Referències

* ↑ «1982 FIFA World Cup Spain». Arxivat de l'original el 2013-12-19. [Consulta: 17 maig 2018].
* ↑ «FIFA profile». Arxivat de l'original el 2014-04-11. [Consulta: 17 maig 2018].
* ↑ Óscar Arizaga a National-Football-Teams.com (anglès)
# Catedral d'Eivissa

La catedral de la Verge de les Neus o d'Eivissa està situada Dalt Vila, a la ciutat d'Eivissa. Va ser construïda sobre l'antiga mesquita de Yebisah. És una catedral construïda en el segle xiii en estil gòtic català, tot i que la nau va ser remodelada a estil barroc.
En aquesta catedral es ret culte a Santa Maria la Major, és a dir, la Mare de Déu de les Neus (patrona d'Eivissa), perquè eren les dues festivitats més properes al 8 d'agost, data de la conquesta d'Eivissa, i els catalans volien aixecar una església que commemorés tal esdeveniment. La celebració de Santa Maria es popularitzà molt durant el segle xiii per tradicions marianes a les quals Jaume I era proper. Així és com, a part de la catedral d'Eivissa, altres catedrals sorgides per la conquesta catalana també estan dedicades a Santa Maria, com la catedral de València. Durant el segle xvii el seu interior va ser completament remodelat en estil barroc. És visitable el museu de la sagristia.

## Vegeu també

* Orgue de la Catedral d'Eivissa

## Bibliografia

* Enciclopèdia d'Eivissa i Formentera, Catedral d'Eivissa
# Rudňany

Rudňany és un poble i municipi d'Eslovàquia a la regió de Košice.

## Història

La primera referència escrita de la vila data del 1360.
# Rasa de la Font d'Ainès

La Rasa de la Font d'Ainès és un torrent afluent per l'esquerra de la Rasa de Font Canaleta.
Neix al vessant sud del turó de Sant Gabriel. De direcció predominant cap a les 7 del rellotge, passa a tocar del costat de llevant de les masies d'Ainès i d'Armingous.

## Municipis per on passa

Des del seu naixement, la Rasa de la Font d'Ainès passa successivament pels següents termes municipals.
Municipis :
| | Longitud (en m.) | % del recorregut |
| Per l'interior del municipi de Riner | 158 | 5,51% |
| Per l'interior del municipi de Pinós | 2.712 | 94,49% |

## Xarxa hidrogràfica

La xarxa hidrogràfica de la Rasa de la Font d'Ainès està constituïda per 7 cursos fluvials que sumen una longitud total de 5.966 m.

### Distribució municipal

El conjunt de la xarxa hidrogràfica de la Rasa de la Font d'Ainès transcorre pels següents termes municipals:

## Enllaços externs

   * Taula amb les dades detallades de la xarxa hidrogràfica de la Riera de Llanera full de càlcul

## Referències

* 1 2 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ La suma de les longituds de cada terme municipal pot ser superior a la longitud total de la xarxa perquè els trams en els quals algun curs fluvial fa de frontera entre dos termes municipals, es comptabilitzen en els dos municipis fronterers.
# Muras

Muras és un municipi de la Província de Lugo a Galícia. Pertany a la Comarca da Terra Chá.
Evolució demogràfica :
| 1900 | 1930 | 1950 | 1981 | 2004 |
| 3.085 | 3.129 | 2.228 | 978 | 926 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Economia

L'economia del municipi depèn en gran manera dels sectors agrícola i industrial, destacant a aportació de les empreses: Plàstics Ferro SL, Hypor Espanya G P SA, Tècnica d'Envasos Pesquers TEP SA, ER2 envasat amb tornada i reutilización SA, i Trans Gra-Mur SL. Un sector de recent implantació en aquesta zona, és el de la producció d'energia eòlica, amb importants inversions de les empreses: Iberdrola, Acciona, Ecyr i Norvento, el que suposa l'aprofitament que té Muras en l'activitat de les energies renovables. També són importants els ingressos econòmics procedents de l'ocupació oferta pels municipis limítrofs: la indústria d'As Pontes, i els serveis de Vilalba i Viveiro.

## Parròquies

* Ambosores (Santa María)
* A Balsa (Santa María)
* O Burgo (Santa María)
* Irixoa (San Xillao)
* Muras (San Pedro)
* Silán (Santo Estevo)
* O Sisto (Santa María)
* O Viveiró (Santa María)